- Singură dilemă a lui Ilie Dumitrescu, înainte de EURO 2024
- Dumitrescu l-ar folosi pe Denis Drăguş vârf împins
Ilie Dumitrescu i-a alcăuit primul 11 lui Edi Iordănescu, unul pe care l-ar folosi în acest moment, dacă România s-ar afla înaintea meciului cu Ucraina, de la EURO 2024.
Cu două luni şi jumătate înainte startului Europeanului, Ilie Dumitrescu mai are o singură necunoscută în primul 11 al României, pe care l-ar trimite la luptă cu Ucraina, Belgia şi Slovacia, în Grupa E.
Ilie Dumitrescu i-a făcut primul 11 lui Edi Iordănescu pentru EURO 2024
Este vorba de postul de atacant de bandă stânga, unde Valentin Mihăilă şi Florinel Coman ar merita amândoi să prindă primul 11, cel puţin în opinia fostului mare atacant al Generaţiei de Aur.
Ilie Dumitrescu ar folosi un sistem 4-3-3, iar echipa ar arăta aşa: România: Moldovan – Rațiu, Drăgușin, Burcă, Bancu – Hagi, Screciu, Stanciu – Man, Drăguș, Coman/Mihăilă
"Merită Ianis Hagi să fie la EURO?" Răspunsul pe care l-a dat Anghel Iordănescu
Anghel Iordănescu a fost întrebat dacă merită Ianis Hagi să fie la EURO 2024, după ce fiul lui Gică Hagi a marcat cu Columbia. Anghel Iordănescu a subliniat că nu va analiza cazuri individuale şi nici nu va comenta ce spune Gică Hagi.
"Spuneam mai devreme că nu ar fi corect faţă de selecţioner să spun cine să plece, cine să stea acasă. Nici nu aş vrea să comentez ce spune Gică Hagi. Eu cred că, în momentul de faţă, selecţionerul ce a făcut şi ce a ales a fost bine.
Să îi acordăm în continuare încredere, este atributul lui. Evident, că putem vorbi cu toţii, este opinia noastră. Este selecţionerul nostru. Vă mai spun ceva. O să vedeţi ce presiune o să se facă în următoarele două luni, din partea preşedinţilor de cluburi, a patronilor, în special a patronilor. Vă spun de acum, nici nu va lua în seamă.
Nu avem superstaruri, selecţionerul a mers după grup. Cine s-a eliminat, s-a eliminat pentru că nu a respectat principiile grupului.
Ca să închei acest subiect, pentru noi, cea mai importantă preocupare este ca jucătorii care evoluează în străinătate să joace, să intre în formă. Jucătorii care vin la echipa naţională să câştige minute", a spus Anghel Iordănescu la digisport.ro.